
7. pielikums
Iepirkuma ID Nr. RSU 2026/149/AK 
Nolikumam

LĪGUMA PROJEKTS

LĪGUMS Nr.__________________
Par darba aizsardzības un ugunsdrošības pakalpojumu sniegšanu 

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) tās ______ (Amats) __________ (Vārds, Uzvārds) personā, kurš/-a rīkojas atbilstīgi ___________ (pārstāvības pamats – statūti/ rīkojums/ pilnvara u.c.) (turpmāk saukts – Pasūtītājs), no vienas puses, 
 un
__________ “__________”, reģistrācijas Nr. _________, tās ________ (Amats) _________ (Vārds, Uzvārds) personā, kurš/-a rīkojas atbilstīgi _____________ (pārstāvības pamats – statūti/ rīkojums/ pilnvara u.c.) (turpmāk saukts  – Izpildītājs), no otras puses  (Pasūtītājs un Izpildītājs kopā saukti Puses, katrs atsevišķi – Puse),
pamatojoties uz iepirkuma “Darba aizsardzības un ugunsdrošības pakalpojums” (identifikācijas Nr. RSU 2026/149/AK) (turpmāk – Atklāts konkurss) rezultātiem, noslēdz šāda satura Līgumu (turpmāk – Līgums):
1. Līguma priekšmets
1.1. Pasūtītājs pasūta un Izpildītājs apņemas sniegt darba aizsardzības un ugunsdrošības pakalpojumus (turpmāk – Pakalpojums) saskaņā ar Tehnisko specifikāciju/Tehnisko piedāvājumu, kas pievienots Līgumam kā tā 1. pielikums un Izpildītāja iesniegto Finanšu piedāvājumu Atklātā konkursā, kas pievienots Līgumam kā tā 2.pielikums. Pielikumi ir Līguma neatņemama sastāvdaļa.
1.2. Izpildītājs Pakalpojumu sniedz pats ar saviem intelektuālajiem, materiāltehniskajiem līdzekļiem, iekārtām un citiem nepieciešamajiem resursiem par Līgumā noteikto atlīdzību, Līgumā noteiktā termiņā. 
1.3. Pasūtītājs Līguma ietvaros nav saistīts ar noteiktu apjomu un veic pieprasījumus atbilstoši faktiskajām vajadzībām, sasniedzamajiem rezultātiem un finanšu iespējām. 
1.4. Pasūtītājs ir tiesīgs no Izpildītāja iegādāties arī citus līdzīgus/līdzvērtīgus pakalpojumus, kuru nepieciešamību uz Līguma slēgšanas brīdi Pasūtītājs nevar paredzēt, nepārsniedzot 10% no Līguma 2.1. punktā noteiktās līgumcenas. Tādā gadījumā Izpildītājs norāda cenu, ņemot vērā līdzīgu/līdzvērtīgu pakalpojumu cenas, tirgū noteikto un ievērojot samērīgumu. Pasūtītājs ir tiesīgs lūgt Izpildītājiem iesniegt cenu pamatojošo informāciju
2. Līgumcena un norēķinu kārtība
2.1. Cena par konkrētiem pakalpojumiem ir atbilstīga Izpildītāja Atklātā konkursā iesniegtajam finanšu piedāvājumam (kas pievienots līgumam kā tā 2. pielikums un ir neatņemama Līguma sastāvdaļa), un kopumā visā Līguma darbības laikā nepārsniegs 66 942,15 (sešdesmit seši tūkstoši deviņi simti četrdesmit divi euro un 15 centi) bez pievienotās vērtības nodokļa (turpmāk – PVN), tai skaitā līdz EUR 22 314,05 (divdesmit divi tūkstoši trīs simti četrpadsmit euro un 05 centi) bez PVN vienam Līguma darbības gadam (turpmāk – Līgumcena). Pasūtītājam ir tiesības Līguma darbības laikā neizlietot visu Līguma summu
2.2. Papildus Līgumcenai Pasūtītājs maksā PVN, ja tāds konkrētajam Pakalpojumam piemērojams. PVN likme tiek piemērota, atbilstīgi samaksas veikšanas dienā spēkā esošajiem Latvijas Republikas normatīvajiem aktiem. 
2.3. Līgumcenā ir iekļautas visas ar Pakalpojuma sniegšanu saistītās izmaksas – pakalpojums, materiāli, darbaspēka izmaksas, tehniskais nodrošinājumus, nodokļi un nodevas (izņemot PVN), minēto aktivitāšu realizācijai nepieciešamie transporta un palīgmateriālu, iekārtu u.c. izmaksas.
2.4. Līgumcena (kā, arī pakalpojuma cenas atbilstoši Izpildītāja iesniegtajam Finanšu piedāvājumam Atklātā konkursa ietvaros) visā Līguma darbības laikā nevar tikt paaugstināta, sakarā ar cenu pieaugumu darbaspēka, nodokļu likmes vai nodokļu un citu normatīvo aktu izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt kopējo Līgumcenu.
2.5. Pasūtītājs pieņem no Izpildītāja strukturētu elektronisku rēķinu – rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt (strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūtot uz Pircēja e-adresi EINVOICE@90000013771, pievienojot digitālo rēķinu (ar pielikumiem vai citiem darījumu apliecinošiem dokumentiem, piem., pieņemšanas – nodošanas aktu) arī lasāmā formātā (PDF). Gadījumā, ja kādu no pielikumiem nevar pievienot un nosūtīt e-adresē, to nosūta uz RSU e-pastu:  e-rekini@rsu.lv.
2.6. Avansa maksājumi Līguma darbības laikā nav paredzēti.
2.7. Pasūtītājs samaksu par Pakalpojumu, atbilstīgi pieteiktajam un faktiski izpildītajam Pakalpojuma apjomam, veic ar pārskaitījumu uz Izpildītāja Līgumā norādīto norēķinu kontu kredītiestādē 30 (trīsdesmit) dienu laikā pēc abpusēji parakstīta pakalpojuma nodošanas – pieņemšanas akta un/vai Izpildītāja izrakstīta rēķina, kas apliecina Pakalpojuma pieņemšanu – nodošanu, saņemšanas dienas. Izrakstot rēķinu tajā obligāti jānorāda Pasūtītāja Līguma numurs, datums un Pasūtītāja kontaktpersona, pretējā gadījumā Pasūtītājs ir tiesīgs, bez soda sankciju piemērošanas, kavēt šajā punktā noteikto maksājumu termiņu.
2.8. Maksājums uzskatāms par veiktu dienā, kad Pasūtītājs ir pārskaitījis naudas summu uz Izpildītāja Līgumā  norādīto norēķinu kontu kredītiestādē. Norēķinu konts var tikt mainīts tikai uz Izpildītāja iesniegtas un apstiprinātas informācijas pamata Pusēm slēdzot rakstveida vienošanos par grozījumiem Līgumā.
3. Pakalpojuma izpildes, pieņemšanas - nodošanas kārtība un termiņi
3.1. Izpildītājs apņemas Pakalpojumu izpildīt atbilstoši Līgumam un tehniskajā specifikācijā norādītajam. Tehniskās specifikācijas pozīcijās, kuru izpildei paredzēts saņemt pieprasījumu, Pasūtītāja kontaktpersona pieprasa atsevišķi pēc nepieciešamības. Par pieprasījumu Līguma izpratnē uzskatāms Pasūtītāja Līgumā noteiktās kontaktpersonas pieprasījums Pakalpojuma sniegšanai, kas nosūtāms elektroniski uz Izpildītāja Līgumā noteiktās kontaktpersonas elektroniskā pasta adresi. 
3.2. Pakalpojuma satura, izpildes un nodevuma detaļas Pušu kontaktpersonas saskaņo un var precizēt e-pastā, vai telefoniski, ievērojot tehniskajā specifikācijā noteikto.
3.3. Pasūtītājs nodod Izpildītājam visus dokumentus un informāciju, kas nepieciešama kvalitatīvai Pakalpojuma sniegšanai.
3.4. Pakalpojuma nodevums  (turpmāk – Nodevums) ir Līgumā un tehniskajā specifikācijā noteiktajā kārtībā, apjomā, termiņā, veidā un formātā veiktā Pakalpojuma rezultāts. 
3.5. Nodevumam strukturāli un tematiski jāatbilst Līgumā un tehniskajā specifikācijā noteiktajām prasībām. 
3.6. Vienlaicīgi ar Nodevumu, Izpildītājs nodod Pasūtītājam visu ar Pakalpojuma sniegšanu saistīto dokumentāciju, ja tāda Pakalpojumam paredzēta vai izriet no tā. 
3.7. Līguma darbības laikā izstrādātie nodevumi – dokumenti un materiāli (t.sk. video formātā) – līdz ar to nodošanu Pasūtītājam pieņemšanas – nodošanas ietvaros kļūst par Pasūtītāja ekskluzīvu īpašumu.  Pasūtītājs ir tiesīgs veikt jebkuras darbības ar saņemto nodevumu, tai skaitā, ja nepieciešams, veikt modifikācijas. Izpildītājs garantē, ka Pakalpojuma izstrādē netiks pieļauti nekādi autortiesību pārkāpumi. Izpildītājs nedrīkst pieprasīt, lai Pasūtītājs, izmantojot nodevumus, obligāti publicē atsauces uz Izpildītāju. 
3.8. Pakalpojuma izpilde, ja Pasūtītājs piekrīt, var tikt sadalīta pa posmiem, atbilstoši veicamajiem uzdevumiem un sasniedzamajiem rezultātiem, kas tiek fiksēts Pakalpojuma pieņemšanas – nodošanas ietvaros. 
3.9. Pakalpojuma sniegšanas ietvaros jāņem vērā, ka pēc Nodevuma saņemšanas dienas, Pasūtītājam tiek atvēlētas vismaz 5 (piecas) darba dienas Pakalpojumu atbilstības Līgumam izvērtēšanai.
3.10. Pakalpojuma pieņemšana – nodošana tiek noformēta ar Pakalpojuma pieņemšanas – nodošanas akta un/vai Izpildītāja izrakstīta rēķina, kas apliecina Pakalpojuma pieņemšanu – nodošanu, abpusēju parakstīšanu. 
3.11. Ar Pakalpojuma pieņemšanas – nodošanas akta un/vai Izpildītāja izrakstīta rēķina, kas apliecina Pakalpojumu pieņemšanu – nodošanu abpusēju parakstīšanu, Izpildītāja sniegtais Pakalpojums tiek uzskatīts par pabeigtu un izpildītu labā kvalitātē, un atbilstīgu Pasūtītāja izvirzītajām un Līgumā noteiktajām prasībām un kalpo par pamatu norēķinu veikšanai ar Izpildītāju. 
3.12. Ja Pasūtītājs konstatē sniegtā Pakalpojuma neatbilstību Līguma un/vai tā pielikumu, vai spēkā esošo normatīvo aktu prasībām (iztrūkums, neatbilstība, neprecīza dokumentācija u.c.), Pasūtītājam ir tiesības Līguma 3.9. punktā minētajā termiņā iesniegt Izpildītājam pretenziju, tādējādi, informējot Izpildītāju  par nepieciešamajiem papildinājumiem un labojumiem, un norāda termiņu pretenzijā norādīto trūkumu novēršanai. Šādā gadījumā Izpildītājam ir pienākums Pasūtītāja pretenzijā norādītajā termiņā novērst minētās neatbilstības un nepilnības un atkārtoti iesniegt Pasūtītājam saskaņošanai nodošanas – pieņemšanas aktu. Pakalpojuma vai tā daļas izpildes faktu apliecina Pušu parakstīts Pakalpojumu nodošanas – pieņemšanas akts.
3.13. Pasūtītājs pieņem Pakalpojumu, ja nav identificētas pamatotas, konkrētas un viennozīmīgas neatbilstības Līguma noteikumiem. 
3.14. Izpildītājam ir pienākums patstāvīgi segt visas izmaksas, kas tam radušās saistībā ar veiktajiem papildinājumiem un labojumiem, ja tie neatbilst iepriekš ar Pasūtītāju saskaņotajam Pasūtījumam un tā vadlīnijām. Pasūtītājs neatlīdzina izdevumus, kas tam radušies, novēršot Pasūtītāja konstatētas neatbilstības un trūkumus.
3.15. Par neparedzētiem Pakalpojumiem, kas nepieciešami Līguma pilnīgai izpildei, risku uzņemas Izpildītājs, tajā skaitā, neparedzēto darbu izmaksas, kas nav iekļautas Līgumcenā, bet ir absolūti nepieciešamas Līguma priekšmeta izpildei Līgumā noteiktajā apjomā, kvalitātē un termiņā, un, kas izriet no Līguma priekšmeta arī tad, ja tās nav tieši norādītas Līgumā.
3.16. Ja Pasūtītājs atkārtoti konstatē Pasūtījuma izpildījuma neatbilstību, vai Izpildītājs noteiktajos termiņos nenovērš nepilnības, kā arī, ja Izpildītājs atkārtoti neizpilda Pasūtījumu noteiktajā termiņā un kvalitātē, Pasūtītājs ir tiesīgs:
3.16.1. iesaistīt neatbilstību un trūkumu novēršanā trešo personu, un šo darbu izmaksas ieturēt no Izpildītājam izmaksājamām summām par izpildīto Pakalpojumu; 
3.16.2. atteikties no Pakalpojuma pieņemšanas. 
3.17. Izpildītājs neatbild par Pakalpojuma, vai tā daļas izpildes termiņa nokavējumu, ja termiņu nav iespējams ievērot Pasūtītāja darbības un/vai bezdarbības rezultātā, tajā skaitā, ja Pasūtītājs kavē nepieciešamos apstiprinājumus. 
3.18. Ja Pasūtītājs, bez pamatota iemesla, kavējas pieņemt Izpildītāja sniegto Pakalpojumu un 5 (piecu) darba dienu laikā nepaziņo Izpildītājam par jebkādu Pakalpojuma neatbilstību, tiek uzskatīts, ka Pasūtītājs Pakalpojumu ir atzinis par kvalitatīvu un atbilstošā kārtā pieņēmis.
3.19. Jautājumi par Pakalpojuma atbilstību Līguma noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu 30 (trīsdesmit) dienu laikā no Pakalpojuma neatbilstības konstatēšanas dienas. Eksperta pieaicināšanas izmaksas nedrīkst pārsniegt spēkā esošā Valsts tiesu ekspertīžu biroja maksas pakalpojumu cenrāža izmaksas uz brīdi, kad eksperts tiek pieaicināts. Ja eksperta slēdziens apstiprina par pamatotu vienas Puses viedokli, otra Puse ne tikai novērš attiecīgos trūkumus, bet arī Pušu vienošanās rezultātā noteiktā termiņā un kārtībā, sedz eksperta pieaicināšanas izmaksas. Ja Puses nepanāk vienošanos 30 (trīsdesmit) dienu laikā, izmaksas tiek segtas atbilstoši kreditora rēķinam. 
4. Pasūtītāja saistības
4.1. Pasūtītājs apņemas:
4.1.1. savlaicīgi veikt Līguma nosacījumiem atbilstošu Izpildītāja sniegtā Pakalpojuma izvērtēšanu un pieņemšanu;
4.1.2. veikt samaksu par kvalitatīvi, atbilstoši Līguma nosacījumiem sniegtu Pakalpojumu Līgumā noteiktajos termiņos un kārtībā;
4.1.3. ciktāl tas ir atkarīgs no Pasūtītāja, Izpildītājam nodrošināt visu nepieciešamo informāciju un atbalstu, kas nepieciešams kvalitatīvai Pakalpojuma sniegšanai, ja to nevar iegūt pats Izpildītājs;
4.1.4. informēt Izpildītāju par visiem apstākļiem, par iespējamiem vai paredzamiem kavējumiem, kas ietekmē vai var ietekmēt Līgumā noteikto Izpildītāja Pakalpojuma precīzu un pilnīgu izpildi.
4.2. Pasūtītājam ir tiesības:
4.2.1. atbilstoši Līguma noteikumiem saņemt Līgumā noteikto Pakalpojumu un apturēt Pakalpojuma izpildi, ja tas sniegts neatbilstoši Līguma, tā pielikumu un/vai normatīvo aktu prasībām;
4.2.2. kontrolēt un pārbaudīt Līguma izpildes gaitu, saņemt informāciju par Pakalpojuma vai tā daļas izpildes gaitu, kā arī par apstākļiem, kas traucē vai varētu traucēt Pakalpojuma izpildi;
4.2.3. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai padara neiespējamu Līguma izpildi;
4.2.4. izvirzīt pretenziju Izpildītājam par nepilnībām vai neprecizitātēm Pakalpojuma izpildē, kas Izpildītājam ir saistoša, vai atteikties no Pakalpojuma pieņemšanas, ja Pakalpojumā tiek konstatēti trūkumi vai, ja Pasūtītāju neapmierina to saturs utt.;
4.2.5. nodot ar Līgumu saistīto informāciju tā izpildes kontrolē iesaistītajām institūcijām, saskaņā ar normatīvajiem aktiem vai citiem noslēgtajiem Līgumiem, kā arī tiesības no šī Līguma izrietošo maksājumu piedziņu nodot trešajām personām.
4.3. Pasūtītājs Līguma izpildes kontroli veic pats par saviem līdzekļiem, ja nepieciešams, pieaicinot speciālistus un ekspertus.
5. Izpildītāja saistības
5.1. Izpildītājs apņemas:
5.1.1. Pakalpojumu sniegt kvalitatīvi, savlaicīgi, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, noteiktajos termiņos, atbilstoši Līguma prasībām, un ievērojot Pasūtītāja likumīgās intereses un prasības;
5.1.2. izpildīt Pakalpojumu pilnā apjomā ar saviem resursiem, ierīcēm un darbaspēku, organizēt un veikt uzdevumus, kas nepieciešami Pakalpojuma izpildei, atbilstoši Līguma un tā pielikumu noteikumiem un normatīvajiem aktiem;
5.1.3. bez papildus atlīdzības, veikt izmaiņas, uzlabojumus un/vai papildinājumus Pakalpojumā gadījumā, ja tiek konstatētas neatbilstības Līguma nosacījumiem;
5.1.4. nodrošināt Pakalpojuma sniegšanā iesaistīto darbinieka kvalifikācijas atbilstību Pakalpojuma izpildei, ar normatīvajos aktos noteikto un attiecīgai darba specifikai nepieciešamo kvalifikāciju un prasmi;
5.1.5. visā Līguma darbības laikā nodrošināt Pakalpojuma sniegšanai nepieciešamo atļauju un licenču spēkā esamību;
5.1.6. nekavējoties ziņot Pasūtītājam par tādiem apstākļiem Pakalpojuma izpildes gaitā, kas var ietekmēt un/vai aizkavēt Pakalpojuma izpildes termiņus, pasliktināt sniegtā Pakalpojuma kvalitāti, vai kā citāti negatīvi ietekmēt veicamos darbus Pakalpojuma ietvaros;
5.1.7. Pakalpojuma sniegšanas laikā nodrošināt Pasūtītāja pārstāvjiem iespēju pārbaudīt jebkuru Pakalpojuma izpildes procesa gaitu;
5.1.8. sniegt priekšlikumus attiecībā uz Pakalpojuma izpildes procesa uzlabošanu, gadījumā, ja konstatē jebkādas nepilnības vai neprecizitātes, kas var radīt negatīvu ietekmi uz Pakalpojuma kvalitāti;
5.1.9. nodrošināt, ka visā Līguma darbības laikā ir civiltiesiskās atbildības apdrošināšana vismaz par summu, kas norādīta Ministru kabineta 2008. gada 8. septembra noteikumos Nr. 723 “Noteikumi par prasībām kompetentām institūcijām un kompetentiem speciālistiem darba aizsardzības jautājumos un kompetences novērtēšanas kārtību”.
5.2. Izpildītājs apliecina, ka Pakalpojuma izpildē ievēros trešo personu tiesības, tādējādi, nodrošinot Pasūtītāju pret trešo personu prasījumiem. 
5.3. Izpildītājam ir tiesības:
5.3.1. ievērojot Līguma noteikumus, pieprasīt un saņemt no Pasūtītāja visu nepieciešamo informāciju un atbalstu, kas nepieciešama kvalitatīvai Pakalpojuma sniegšanai, un ciktāl ir objektīvi prasīt un sagaidīt konkrēto informāciju kā priekšnoteikumu Pakalpojuma sniegšanai;
5.3.2. par kvalitatīvi izpildītu Pakalpojumu, atbilstoši Līguma noteikumiem un normatīvo aktu noteikumiem, saņemt samaksu par Pakalpojumu Līgumā noteiktajā kārtībā un apmērā.
5.4. Izpildītājs nav tiesīgs:
5.4.1. Pakalpojuma rezultātu izmantot pats vai nodot to trešajām personām jebkādai izmantošanai;
5.4.2. nodot Līguma vai tā daļas izpildi trešajām personām, izņemot gadījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
5.5. Ja Pasūtītājs izbeidz Līgumu sakarā ar to, ka Izpildītājs nepilda savas saistības, atbilstoši Līguma nosacījumiem, Izpildītājam ir pienākums Pasūtītāja noteiktajā termiņā atmaksāt Pasūtītāja veikto apmaksu (ja tāda ir veikta). Ja Pasūtītājs šādā gadījumā ir jau saņēmis Pakalpojumu vai tā daļu un vēlas to atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atmaksājama) atbilstoši Pakalpojumu apjoma vērtībai.
5.6. Izpildītājs apņemas, Līgumam izbeidzoties vai Līguma pārtraukšanas gadījumā, nodot Pasūtītajam visu dokumentāciju, kas izstrādāta, sniedzot Pakalpojumu, kā arī dokumentāciju un materiālās vērtības, kas saņemtas no Pasūtītāja Pakalpojuma sniegšanai.
5.7. Izpildītājs garantē, ka ar visiem darbiniekiem un konsultantiem ir nodibinājis tiesiskas attiecības, kuru ietvaros visas normatīvajos aktos noteiktās tiesības uz Līguma ietvaros izstrādāto Pakalpojuma rezultātu pāriet Pasūtītājam.
5.8. Izpildītājs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pasūtītāju, ja Līguma izpildes laikā: 
5.8.1. tiek pasludināts Izpildītāja maksātnespējas vai tiesiskās aizsardzības (ārpustiesas tiesiskās aizsardzības) process, vai tiek pieņemts lēmums par Izpildītāja likvidācijas procesa uzsākšanu; 
5.8.2. Izpildītāja saimnieciskā darbība tiek apturēta;
5.8.3. Izpildītājs tiek reģistrēts ar PVN apliekamo personu reģistrā, vai izslēgts no tā;
5.8.4. Izpildītājam tiek piemērotas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
5.9. Izpildītājs papildus minētajām saistībām apņemas:
5.9.1. Pasūtītāja telpās un teritorijā ievērot normatīvajos aktos un Pasūtītāja iekšējās kārtības ietvaros noteiktos epidemioloģiskās drošības pasākumus un nodrošināt tā darbinieku instruktāžu un atbilstību noteiktajām prasībām, kā arī citus Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām; 
5.9.2. pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas, t.sk. radītā kaitējuma novēršana personām, kurām veikta pārbaude;
5.9.3. nekavējoties, pēc Pasūtītāja pieprasījuma saņemšanas, iesniegt ar Līguma izpildi saistīto informāciju (pārskatu);
5.9.4. Līguma izpildē neietvert Krievijas Federācijas un Baltkrievijas Republikas izcelsmes preces un pakalpojumus.
6. Nepārvarama vara
6.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, valsts varas un pārvaldes institūciju rīcība un izdotie tiesību akti, politiskā situācija valstī.
6.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
6.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
6.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
7. Konfidencialitāte un fizisko personu datu aizsardzība
7.1. Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija, tiek prezumēta par konfidenciālu. Šaubu gadījumā Puses precizē attiecīgās informācijas statusu.
7.2. Pusēm nav tiesību izpaust konfidenciālu informāciju trešajām personām, bez otras Puses rakstiskas piekrišanas, kā arī izplatīt, pavairot, nodot Pakalpojuma sniegšanai saņemto materiālu.  Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
7.3. Puses pienākums ir nodrošināt, ka tās amatpersonas, darbinieki, konsultanti un citas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
7.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
7.5. Ja Līguma izpildes ietvaros tiek iegūti dokumenti, vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Līdzējs, kurš nodod otram Līdzējam fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.
7.6. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
7.7. Situācijā, kad Izpildītājs Pakalpojuma ietvaros veic pasūtītāja interešu pārstāvību vai nelaimes gadījumu izmeklēšanu atbilstoši tehniskajā specifikācijā noteiktajam un attiecīgā situācija aptver fizisko personu datu apstrādi, Puses paraksta dokumentu, kas satur detalizētus nosacījumus fizisko personu datu apstrādei. 
8. Pušu mantiskā atbildība 
8.1. [bookmark: _Hlk103031450]Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā, tā Pielikumos noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
8.2. Ja Puses vispār neizpilda kādu no Līguma izrietošajām saistībām, kas nav terminētas saistības, vainīgā Puse par katru no tām maksā otrai Pusei vienreizēju līgumsodu par katru neizpildes gadījumu 500 EUR (pieci simti euro, 00 centi) apmērā. 
8.3. Ja Puses pārkāpj Līguma 7. (septītajā) sadaļā noteiktās konfidenciālas informācijas neizpaušanas saistības, kas ir radījis, vai reāli var radīt kaitējumu otrai Pusei, vai ar to saistītiem subjektiem, vainīgā Puse, pēc otras Puses pieprasījuma maksā līgumsodu 200,00 EUR (divi simti euro, 00 centi) apmērā par katru atsevišķu šādu pārkāpuma gadījumu, kā arī sedz radītos zaudējumus.
8.4. Ja Izpildītājs nenodrošina fizisko personu datu apstrādes nosacījumus, kas atrunāti Līguma 7. nodaļā un/vai atbilstoši Līguma 7.7. punktā noteiktajam abpusēji parakstītajā dokumentā, Izpildītājs pēc Pasūtītāja pieprasījuma maksā Pasūtītājam līgumsodu 300,00 EUR (trīs simti euro, 00 centi) apmērā par katru šādu gadījumu.
8.5. Gadījumā, ja Pasūtītājs piemēro Izpildītājam līgumsodu, samaksas par Pakalpojumu samazinājumu, vai jebkuru citu maksājumu, tad Pasūtītājam, rakstveidā brīdinot Izpildītāju, ir tiesības ieturēt līgumsodu vai jebkuru citu maksājumu no Izpildītāja rēķinā norādītās samaksas par Pakalpojumu. 
8.6. Gadījumā, ja Pusēm, atbilstoši Līguma 8.2., 8.3., 8.4., 8.5. punktu noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas.
8.7. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk. 
8.8. [bookmark: _Hlk103031706]Puse tiek atbrīvota no atbildības par pilnīgu vai daļēju Līgumā un tā Pielikumā paredzēto saistību neizpildi, ja šāda neizpilde notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
9. Līguma spēkā stāšanās nosacījumi, grozījumu un izbeigšanas kārtība
9.1. Līgums stājas spēkā ar tā abpusējas parakstīšanas dienu un ir spēkā 36 (trīsdesmit sešus) mēnešus vai līdz brīdim, kad sasniegta Līgumcena, atkarībā no tā, kurš nosacījums iestāsies pirmais.
9.2. Ja 36 (trīsdesmit sešu) mēnešu laikā no Līguma spēkā stāšanās dienas Līgumcena nav apgūta, Puses, savstarpēji rakstveidā vienojoties, var pagarināt Līguma darbības termiņu uz 12 (divpadsmit) mēnešiem, nepārsniedzot Līgumcenu. 
9.3. Līgums var tikt izbeigts pirms termiņa jebkurā brīdī, par to Pusēm savstarpēji rakstveidā vienojoties.  
9.4. Pasūtītājs ir tiesīgs vienpusēji izbeigt Līgumu, par to rakstveidā paziņojot Izpildītājam 10 (desmit) darba dienas iepriekš, un, neatlīdzinot tādējādi radušos izdevumus un/vai zaudējumus, ja:
9.4.1. Izpildītājs neizpilda kādu no Līguma saistībām, un pat pēc brīdinājuma saņemšanas, turpina to nepildīt, vai pieļauj pārkāpuma atkārtošanos;
9.4.2. Izpildītājs kavē Pakalpojuma izpildi ilgāk par 10 (desmit) dienām;
9.4.3. Izpildītājs Pasūtītājam nodarījis zaudējumus;
9.4.4. Izpildītājam aprēķināto līgumsodu apmērs sasniedzis 10 % (desmit procenti) no kopējās Līgumcenas;
9.4.5. [bookmark: _Hlk112757808][bookmark: _Hlk112757800]tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Izpildītāja likvidācijas procesa uzsākšanu;
9.4.6. Izpildītājs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi.
9.5. Izpildītājs ir tiesīgs vienpusēji atkāpties no Līguma, par to rakstveidā paziņojot Pasūtītājam 10 (desmit) darba dienas iepriekš, neatlīdzinot tādējādi radušos izdevumus un/ vai zaudējumus, ja:
9.5.1. Pasūtītājs nav ievērojis Līguma 2.7. punktā noteikto rēķina apmaksas termiņu, un Izpildītājs ir informējis Pasūtītāju par rēķina apmaksas neveikšanu, bet Pasūtītājs to nav novērsis Izpildītāja noteiktajā termiņā;
9.5.2. Pasūtītājs Izpildītājam nodarījis zaudējumus;
9.5.3. Pasūtītājam aprēķināto līgumsodu apmērs sasniedzis 10 % (desmit procenti) no kopējās Līgumcenas.
9.6. Līguma 9.2., 9.3., 9.4. punktos noteiktajos gadījumos, ja Pasūtītājs uzskata noteiktu Pakalpojuma apjomu par pieņemamu, Pusēm ir pienākums noformēt atbilstošu aktu par noteiktā Pakalpojuma apjoma pieņemšanu un veikt savstarpējos norēķinus uz Līguma izbeigšanas dienu. 
9.7. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. 
9.8. Ja Izpildītājs tiek pakļauts sankcijām un neizpilda Līguma 5.8.4. punktā noteiktās saistības, Pasūtītājam pret Izpildītāju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
9.9. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja tiek konstatēts, ka Līguma izpildē tika ietvertas Krievijas Federācijas un Baltkrievijas Republikas izcelsmes preces un pakalpojumi.
9.10. Puses ir tiesīgas vienpusēji izbeigt Līgumu vai atlikt Līguma izpildi, bez sankciju piemērošanas, gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
9.11. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
9.12. Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
9.12.1. iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;
9.12.2. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību;
9.12.3. ja grozījumi nepieciešami Līguma 1.4. punktā norādītajā gadījumā.
10. Citi noteikumi
10.1. Kā atbildīgo un pilnvaroto personu par Līguma izpildi, Pakalpojuma pieņemšanu, Pakalpojuma pieņemšanas nodošanas aktu parakstīšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nosaka _________ (Vārds, Uzvārds), tālr. +371 __________, e-pasta adrese: __________________,  un no Izpildītāja puses Izpildītājs nosaka _________ (Vārds, Uzvārds), tālr. +371 __________, e-pasta adrese: __________________, izmaiņu personālsastāvā gadījumā vienpusēji informējot otru Pusi.
10.2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, savukārt, ja tā nosūtīta elektroniski uz Pušu norādītajiem e-pastiem, parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas. Paziņojumus par rekvizītu maiņu paraksta paraksttiesīgā amatpersona pašrocīgi vai ar drošu elektronisku parakstu.
10.3. Ja kādai no Pusēm tiek mainīts juridiskais statuss, Puses amatpersonu paraksta tiesības vai kāds no Līgumā minētajiem Pušu rekvizītiem, telefona numurs, e-pasta adrese, biroja pasta adrese u.c., tad Puse nekavējoties rakstiski paziņo par to pretējai Pusei. Ja Puse neizpilda šo noteikumu, uzskatāms, ka pretējā Puse ir pilnībā izpildījusi savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Pušu pārstāvjiem un to rekvizītiem.
10.4. Izpildītājs Līguma izpildē iesaista apakšuzņēmējus, uz kuru iespējām Atklātā konkursā balstījies, saskaņā ar  Līguma izpildē iesaistīto apakšuzņēmēju sarakstu ________________ (norāda pēc nepieciešamības).
10.5. Izpildītājs bez saskaņošanas ar Pasūtītāju nav tiesīgs veikt Līguma izpildē iesaistīto apakšuzņēmēju nomaiņu un iesaistīt papildu apakšuzņēmējus. Nomaiņa un piesaiste tiek veikta atbilstoši PIL 62. pantam.
10.6. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
10.7. Ja rodas strīds par Līguma saistību saturu, Līguma noteikumu interpretācijā Puses piemēro Atklāta konkursa noteikumus un Izpildītāja iesniegto piedāvājumu.
10.8. Puses strīdus risina savstarpēju sarunu ceļā. Ja šādā veidā viena mēneša laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
10.9. Līgums izstrādāts latviešu valodā uz ____ (_____) lapām, elektroniskā dokumenta veidā  - parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā. Līgumam tā noslēgšanas dienā ir šādi pielikumi (norāda atbilstoši nepieciešamībai): 
10.9.1. 1. pielikums – Tehniskā specifikācija/Tehniskais piedāvājums uz ______ (______) lapām;
10.9.2. 2. pielikums – Finanšu piedāvājums uz ______ (______) lapām. 
11. Pušu rekvizīti un paraksti
	Pasūtītājs:
Rīgas Stradiņa universitāte
Reģ. Nr. 90000013771
Juridiskā adrese: Dzirciema iela 16, Rīga, LV-1007
Banka: AS “Swedbank”
SWIFT kods:  HABALV22
Konts: LV02HABA0551000376050
Banka: AS “SEB banka”
SWIFT kods: UNLALV2X
Konts: LV28UNLA0050013752619

(Amats)
Vārds, Uzvārds /*paraksts/
____________________________
 
	Izpildītājs: 
___ “________________”
Reģ.Nr. ______________
Juridiskā adrese: _______
Banka: _______________
SWIFT kods: __________
Konta Nr. _____________





(Amats)
Vārds, Uzvārds /*paraksts/
_____________________________




DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

